लहानू शिदवा कोम

लहानू शिडबा /शिदवा कोम हे डहाणू तालुक्यातील आदिवासी नेते होते.महाराष्ट्र टाईम्स, शनिवार,१४ जून २०२५

बालपण
त्यांचा जन्म पालघर जिल्ह्यातील डहाणू तालुक्यात असलेल्या आगवण गावात एका गरीब शेतकरी आदिवासी कुटुंबात दिनांक १० नोव्हेंबर १९३८ रोजी झाला.त्यांचे इयत्ता चौथीपर्यंत शिक्षण गावात झाले.इयत्ता पाचवी ते अकरावी हे शिक्षण पुणे येथे झाले. अकरावी ला तेव्हा मँट्रिक म्हटले जायचे. डहाणू तालुक्यातील जिल्हा परिषदेच्या प्राथमिक शाळेत त्यांनी काही वर्षे शिक्षक म्हणून काम केले.
सामाजिक कार्य
त्यांनी विनोबा भावे ह्यांच्या भूदान चळवळीत आचार्य भिसे ह्यांच्या सोबत फिरत भाग घेतला. त्यांनी शामराव व गोदावरी परुळेकर ह्यांच्याशी चर्चा करून तसेच मार्क्सवादाचे वाचन करून इसवी सन १९५९ मध्ये वयाच्या विसाव्या वर्षी अविभाजीत भारतीय कम्युनिस्ट पक्षात प्रवेश केला. साडेसहा दशके त्यांनी डहाणू, जव्हार, तलासरी तालुक्यात पक्षाचे, किसान सभेचे आणि समाज परिवर्तनाचे काम केले. संयुक्त महाराष्ट्राच्या आंदोलनात आणि आणीबाणीच्या काळात सुमारे पाच वर्षे तुरुंगवास भोगला.सन १९६२ मध्ये ते प्रथम ठाणे जिल्हा परिषदेत निवडून आले. इसवी सन १९७७ पर्यंत ते सतत निवडून आले. इसवी सन १९७७ च्या लोकसभा निवडणुकीत ते डहाणू (अज) मतदारसंघातून लोकसभेत खासदार म्हणून निवडून गेले.
वयाच्या ८६ व्या वर्षी २८ मे २०२५ रोजी त्यांचे निधन झाले.महाराष्ट्र टाईम्स, शनिवार,१४ जून २०२५

 संदर्भ आणि नोंदी 

वर्ग:मराठी राजकारणी
वर्ग:इ.स. १९३८ मधील जन्म
वर्ग:इ.स. २०२५ मधील मृत्यू
वर्ग:पुरुष चरित्रलेख